**חברת ThetaRay, המובילה בדור הבא של תשלומים מאובטחים גלובליים מבוססי AI, מגייסת 57 מיליון דולר כדי להמשיך וליצור הזדמנויות עסקיות לבנקים ולחברות פינטק**

את הסבב האחרון הובילה Portage, פלטפורמת השקעות עולמית בפינטק ובשירותים פיננסיים, בתמיכת בעלת המניות הקיימת הגדולה ביותר JVP ובעלי מניות אחרים.

המימון מגיע לאחר שבסיס הלקוחות של החברה צמח פי 10 תוך שנתיים

הגיוס יאיץ את ההתרחבות הגלובלית וימצב את ThetaRay בעמדת שליטה בשוק המאבק בפשיעה פיננסית בשווי 9 מיליארד דולר

ניו-יורק, טורונטו, תל-אביב, לונדון, 6 בספטמבר 2023: חברת [ThetaRay](thetaray.com), המובילה בדור הבא של תשלומים מאובטחים גלובליים מבוססי AI שמשרדיה נמצאים בניו-יורק, במדריד, בלונדון, בדובאי ובתל אביב, הודיעה היום על סבב צמיחה משמעותי בהובלת Portage הכולל השקעות מצד המשקיעים הקיימים JVP, ‏OurCrowd ואחרים. ההשקעות בסך 57 מיליון דולר יאפשרו ל-ThetaRay להאיץ תכניות צמיחה עולמיות ולנצל את הביקוש המשמעותי בשוק בעת שבנקים וחברות פינטק מחפשים בדחיפות להחליף כלים מדור קודם בדור הבא של טכנולוגיות איתור פשיעה פיננסית.

ThetaRay מינתה לאחרונה למנכ"ל את פטר ריינולדס, מי שהוביל את צמיחת החברה בתפקיד מנהל הכנסות ראשי (Chief Revenue Officer).

"תשתית התשלומים הגלובלית כושלת לעתים קרובות בהבחנה מדויקת בין עסקאות לגיטימיות לחלוטין לבין עסקאות של גורמים שליליים העוסקים בכספים לא חוקיים" אמר **פטר ריינולדס, מנכ"ל ThetaRay**. "אנחנו גאים להיות בחזית המהפכה שתקל על עסקאות גלובליות ותהפוך אותן לבטוחות וזולות יותר ואנו בהחלט מודעים להבעת האמון הגדולה של השקעה זו הן בטכנולוגיה והן בצוות שלנו".

פתרון הניטור והסינון של עסקאות מבוססות-ענן שמציעה ThetaRay משתמש בטכנולוגיית AI מובילה בשוק, קניינית ומוגנת בפטנט, כדי לנטר עסקאות פיננסיות במהירות ובאופן מדויק. הטכנולוגיה מאפשרת העברת כספים פשוטה ובטוחה ברחבי העולם באמצעות גיבוש עסקאות אמינות, ומאפשרת לבנקים ולחברות פינטק לפתח את עסקיהם ולהיכנס לשווקים חדשים, תוך שימוש יעיל יותר במשאבים הפנימיים שלהם והפחתת הסיכון לפשיעה פיננסית. לקוחותיה של ThetaRay כוללים כמה מהמוסדות הפיננסיים המובילים בעולם וביניהם Santander‏, Travelex‏, Mashreq Bank‏, MFS Africa ו-ClearBank.

המסחר הגלובלי סבל מכך שרשתות התשלומים נטו להימנע מסיכון, מה שהביא להפחתה של 40% בהעברות בין-בנקאיות עולמיות, הקשה על השלמת תשלומים גלובליים והפך אותם לבלתי צפויים ויקרים. ThetaRay הופכת מגמה זו ומבשרת על כוללנות פיננסית שמאפשרת ביצוע עסקים בין אזורים ובין תעשיות.

בעקבות זאת חווה ThetaRay התפתחות עסקית דרמטית – מספר הלקוחות צמח ביותר מפי 10 במהלך השנתיים האחרונות והלקוחות הקיימים גדלו בשיעור שימור דולרי נטו מרשים העולה על 180%, מה שהביא לצמיחת מדד ה-ARR ביותר מפי 5.

"אנחנו נרגשים לתמוך ב-ThetaRay בכניסת הטכנולוגיה מבוססת הבינה המלאכותית והמובילה בשוק של החברה ללקוחות חדשים ברחבי העולם", אמר **דבון קירק, שותף ומנהל משותף ב-Portage Capital Solutions**. "אנחנו יודעים שהבנקים וחברות הפינטק מחפשים דרכים לפתח את עסקיהם תוך ניהול הסיכונים וההוצאות הרגולטוריות וכי בתחומים רבים, כולל מאבק בהלבנת כספים, מערכות הדור הקודם פשוט לא מתאימות. ThetaRay מציגה חדשנות נחוצה ביותר שמאפשרת ביצוע עסקאות ומאבק בפשיעה פיננסית".

"בזכות מומחיותם הרבה בשירותים פיננסיים ובפינטק, Portage הם השותפים האידאליים בעת ש-ThetaRay מתחילה פרק חדש של צמיחה והתרחבות גאוגרפית", אמר **אראל מרגלית, מייסד ויו"ר JVP ויו"ר ThetaRay**. "בהובלתו המיומנת של פטר ריינולדס, הצוות הנחוש של ThetaRay מוכן להתרחבות בין-יבשתית של הטכנולוגיה הפיננסית של החברה – כולל ביבשות צפון אמריקה, דרום אפריקה, אירופה, אפריקה ואסיה – ועומד להצעיד את החברה למחוזות חדשנות שטרם מופו".

###

**על ThetaRay**

SONAR, פתרון ניטור העסקאות של ThetaRay המבוסס AI ומסתמך על "אינטואיציה של בינה מלאכותית", מאפשר לבנקים ולחברות פינטק להרחיב את ההזדמנויות העסקיות שלהם בזכות תשלומים חוצי-גבולות בטוחים ומהימנים. הפתרון פורץ הדרך גם משפר את שביעות רצון הלקוחות, מפחית הוצאות עמידה ברגולציה ומגדיל את כיסוי הסיכונים. ארגונים פיננסיים שמסתמכים על אקוסיסטם הטרוגני ומורכב מרוויחים רבות משיעורי האיתור הגבוהים ומשיעורי הזיהוי הכוזב הנמוכים שמציעה ThetaRay, שאין שני להם. למידע נוסף בקרו באתר [www.thetaray.com](http://www.thetaray.com).

**על Portage**

Portage היא פלטפורמת השקעות עולמית המתמקדת בפינטק ובשירותים פיננסיים שמנהלת מעל 2.5 מיליארד דולר אמריקאי.

הצוות שלנו שותף לחברות שאפתניות בכל השלבים באמצעות Portage ו-Portage Capital Solutions. אנחנו מספקים הון גמיש ומציעים רשת משקיעים גלובלית, שותפים פיננסיים, יועצים ומומחי יצירת ערך. Portage בעלת ידע מעמיק בתעשייה, ניסיון יזמי ומחויבת לתמוך במובילים המעצבים מחדש את תחום השירותים הפיננסיים. Portage פועלת בארצות הברית, בקנדה ובאירופה. Portage היא פלטפורמה במסגרת Sagard, פירמה לניהול נכסים אלטרנטיבי רב-אסטרטגי המנהלת מעל 14 מיליארד דולר. למידע נוסף בקרו באתר [www.portageinvest.com](http://www.portageinvest.com)**.**

**על JVP**

JVPהיא קרן הון סיכון בעלת שם עולמי שנוסדה ב-1993 על-ידי אראל מרגלית. הקרן היא מחלוצות תעשיית הון הסיכון בישראל וגייסה מעל 1.75 מיליארד דולר. במהלך השנים בנתה JVP מעל 160 חברות ו-Preqin צינה את הקרן כאחת משש קרנות הון הסיכון בעלות הביצועים העקביים המובילות בעולם. JVP מילאה תפקיד מהותי בבניית כמה מהחברות הצומחות הגדולות בעולם, ניהלה עשרות רכישות בתעשייה עבור חברות בינלאומיות מובילות וסייעה ב-12 הנפקות בנאסד"ק כולל CyberArk Software (נאסד"ק: CYBR, שווי שוק 4.7 מיליארד $), QLIK Technologies (נאסד"ק: QLIK, אז שווי שוק 4 מיליארד $) וכן במכירות גדולות רבות בתעשייה.

במהלך העשור האחרון הובילה JVP את יצירת מרכזי המצוינות הבינלאומיים, כולל מרכז המדיה והבינה המלאכותית בירושלים, מרכז הסייבר בבאר-שבע, מרכז הפודטק בגליל, מרכז הבריאות הדיגיטלית בחיפה, מרכז הפינטק בתל-אביב והמרכז הבינלאומי לסייבר ולטכנולוגיית אקלים בניו-יורק. בקרו באתר JVP‏ [https://www.jvpvc.com](https://www.jvpvc.com/)